סטנה קטיק

סטנה קטיק (באנגלית: Stana Katic; נולדה ב-26 באפריל 1978) היא שחקנית קנדית-אמריקאית. ידועה בעיקר בשל דמות הבלשית קייט בקט (אנ') אותה גילמה בסדרה "קאסל" (2016-2009) ברשת ABC, ובשל הופעתה בתור הסוכנת אמילי ביירן בסדרה "אבסנטיה" (2020–2017) ברשת AXN.

 ביוגרפיה 
קטיק נולדה בהמילטון, אונטריו שבקנדה, להורים סרביים שהיגרו מקרואטיה; פטאר וראדה קטיק. יש לה ארבעה אחים ואחות אחת. בתיאור האתני שלה, הצהירה: "ההורים שלי הם סרביים מקרואטיה. אני קוראת לנו דלמטיים כי זה החלק בעולם שממנו אנחנו במקור. יש לי בני משפחה סרביים, קרואטים ואפילו קומץ ממונטנגרו."

מאוחר יותר עברה קטיק עם משפחתה לאורורה, אילינוי. היא בילתה כמה שנים הלוך ושוב בין קנדה וארצות הברית. לאחר שסיימה את לימודיה בבית הספר התיכון "מערב אורורה" בשנת 1996, נרשמה קטיק ללימודי יחסים בינלאומיים, כלכלה וקדם משפטים באוניברסיטת טורונטו, ולאחר מכן התקבלה לחוג לדרמה באוניברסיטת דה פול בשיקגו, אילינוי, שם למדה לתואר שני במשחק מ-2000 עד 2002. בנוסף למדה גם משחק בבית הספר ללימודי תיאטרון בוורלי הילס (Beverly Hills Playhouse acting school).

 קריירה 
קטיק שיחקה את חנה גיטלמן בסדרה "גיבורים", את קולט סטנג'ר בעונה החמישית של הסדרה "24" ואת ג'ני בסרט "חגיגה של אהבה", בכיכובו של מורגן פרימן. בשנת 2008 היא שיחקה את מורגנשטרן בסרטו של פרנק מילר "הספיריט" ואת קורין בסרט של ג'יימס בונד "קוונטום של נחמה".

בחודש אוגוסט 2008, רשת ABC הודיעה על רכישת סדרת הטלוויזיה "קאסל", בכיכובם של קטיק בתור קייט בקט וניית'ן פיליון בתור ריצ'רד קאסל. בשנת 2008 הקימה קטיק חברת הפקות משלה, Sine Timore Productions, שפירושו בלטינית "ללא פחד".

קטיק נבחרה למקום ה-24 ברשימת "100 הנשים הסקסיות של הטלוויזיה לשנת 2009" של האתר BuddyTV. בשנת 2010 נבחרה למקום ה-34, בשנת 2011 למקום הראשון, בשנת 2012 נבחרה למקום ה-8 ובשנת 2013 למקום ה-12.

בשנת 2017 החלה לשחק בתפקיד ראשי בסדרת המתח והפשע "אבסנטיה" ברשת AXN ולאחר מכן באמזון פריים וידאו, בתפקיד סוכנת ה-FBI אמילי ביירן. הסדרה סיימה את שידוריה ב-2020 לאחר שלוש עונות.

 חיים אישיים 
קטיק מתגוררת כיום בלוס אנג'לס, קליפורניה. היא דוברת אנגלית, סרבית, צרפתית, איטלקית, וסלובנית באופן שוטף. היא מחזיקה באזרחות כפולה בקנדה ובארצות הברית.

ב-25 באפריל 2015 היא נישאה לבן זוגה בשנים האחרונות, כריס ברקליאץ׳, יועץ פיננסי אוסטרלי, בטקס פרטי בחוף הדלמטי בקרואטיה, יום אחד לפני יום הולדתה ה-37.

ב-19 ביוני 2022, נציג מטעמה של קטיק אישר שקטיק וברקליאץ' קיבלו את בנם הראשון בברכה במהלך החורף.

 פילמוגרפיה 
 קולנוע 
+שנהסרטתפקידהערות2003Shut-Eyeאנג'לה2005לוחם הבורותמריאן2007חגיגה של אהבהג'ני2008Stilettoריינהקוונטום של נחמהקוריןהספיריטמורגנשטרן2011Truth about KerryאמהFor Lovers Onlyסופיהדאבלאמבר2013ביג סורלנור קנדל (אנ')סופרמן ללא גבולותלויס לייןדיבובקאנטרי בלוגראס בלוזג'ניה רייבן (אנ')2016The Rendezvousרייצ'ל רוזמן2017Lost in Florenceאנה2018הדיבוק של האנה גרייסליסה רוברטס2019המרגלות (אנ')ורה אטקינס2021ליגת הצדק: מלחמת העולם השנייהוונדר וומןדיבוב2023Justice League: Warworldוונדר וומןדיבוב2024Justice League: Crisis on Infinite Earths - Part Oneוונדר וומןדיבובJustice League: Crisis on Infinite Earths - Part Twoוונדר וומןדיבובJustice League: Crisis on Infinite Earths - Part Threeוונדר וומןדיבוב
ממוזער|טקסט=|קטיק, 2010

 טלוויזיה 
+שנהסדרהתפקידהערות2004The Handlerמריאלהפרק: "Bleak House"זהות בדויהדיילתפרק: "Facade"L.A. Dragnetמרים נלסוןפרק: "Retribution"המגןאיילה2 פרקיםג'אגלוסיאנה צ'ארמוליפרק: "This Just in from Baghdad"2005המפענחתנדיה אורוולפרק: "The Big Picture"ERבלייר קולינס2 פרקים200624קולט סטנג'ר3 פרקיםDragon Dynastyאווהסרט טלוויזיהאחים ואחיותקארן וולספרק: "Patriarchy"2007גיבוריםהאנה גיטלמן2 פרקיםCSI: מיאמיריטה סאליבןפרק: "Deep Freeze"היחידהדברה לייןפרק: "Binary Explosion"2008Would Be Kingsג'וליאנה מרטינלימיני-סדרההספרן 3: קללת גביע יהודהסימון רנוארסרט טלוויזיה של TNT2009 - 2016קאסלקייט בקט (אנ')תפקיד ראשי (8 עונות); 173 פרקים2012Fletcher Driveגרטהפרק: "The Intervention"2016Sister Citiesקרוליין "קרול" בקסטר שואוסרט טלוויזיה של Lifetime2017 - 2020אבסנטיהאמילי ביירןתפקיד ראשי (3 עונות); 30 פרקים2024תעלומה בעיירה קטנה (אנ')זואי סטראכןפרק: "A Chill Rain"

 קישורים חיצוניים 



הערות שוליים

קטגוריה:שחקניות קולנוע וטלוויזיה קנדיות
קטגוריה:קנדים ממוצא סרבי
קטגוריה:אישים ממוצא קרואטי
קטגוריה:בוגרות אוניברסיטת טורונטו
קטגוריה:בוגרי אוניברסיטת טורונטו
קטגוריה:בוגרות אוניברסיטת דה פול
קטגוריה:בוגרי אוניברסיטת דה פול
קטגוריה:מהגרות מקנדה לארצות הברית
קטגוריה:קנדיות שנולדו ב-1978
קטגוריה:קנדים שנולדו ב-1978